《过碛沙延寿寺入游赠毅刚中长老》
元代·成廷圭

费家洲上元公塔，又见前身示见时。舍利放光成五色，牡丹分供作千枝。

法门总是西来意，经藏兼传古注诗。文笔峰前松树下，瓮书藏得待吾师。

作者简介：元芜城人，字原常，一字元章，又字礼执。好读书，工诗。奉母居市廛，植竹庭院间，扁其燕息之所曰居竹轩。晚遭乱，避地吴中。卒年七十余。有《居竹轩集》。